IVL ประกาศกำไร Q1/60 โต 8% หลังปริมาณการผลิตเพิ่มขึ้น
IVL ประกาศกำไร Q1/60 โต 8% มาที่ 4.43 พันลบ. จากปีก่อนมีกำไร 4.10 พันลบ. หลังปริมาณการผลิตสูงขึ้น 24% ส่งให้ผลรายได้รวมเพิ่มขึ้น - บูรณาการธุรกิจผลิตภัณฑ์ที่มีมูลค่าเพิ่ม
8 พ.ค. 2560

บริษัท อินโดรามา เวนเจอร์ส จำกัด (มหาชน) หรือ IVL รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) ดังนี้

โดยผลการดำเนินงานช่วงดังกล่าวมีกำไรเพิ่มขึ้น เนื่องจากกำไรหลักก่อนหักดอกเบี้ย ภาษีเงินได้ ค่าเสื่อมราคาและค่าตัดจำหน่าย (Core EBITDA) เพิ่มขึ้น 60% อยู่ที่ 7,681 ล้านบาท กำไรสุทธิหลังหักภาษีเงินได้และส่วนได้เสียที่ไม่มีอำนาจควบคุม (Net Profit after tax and NCI) อยู่ที่ 4,426 พันล้านบาท เพิ่มขึ้น 8% เมื่อเทียบปีต่อปี และมีกำไรต่อหุ้น (EPS) อยู่ที่ 0.87 บาทต่อหุ้น ปริมาณการผลิตเพิ่มขึ้น 24% สอดคล้องกับรายได้จากการขายรวมที่เพิ่มขึ้น 25% เมื่อเทียบปีต่อปี
ส่วนผลประกอบการโดยรวมที่เติบโตขึ้นเป็นผลจากการบูรณาการโดยรวมและโมเดลทางธุรกิจที่มีความหลากหลายทั่วโลก จึงทำให้ผลการดำเนินงานรายไตรมาส ได้รับประโยชน์จากการขยายตัวของกำไรจากความสำเร็จในการบูรณาการธุรกิจผลิตภัณฑ์ที่มีมูลค่าเพิ่ม (HVA) และกิจการอื่นๆ ที่เข้าซื้อในปี 59 รวมถึงการได้รับประโยชน์เพิ่มเติมจากการกลับมาดำเนินการผลิตตามปกติของโรงงานผลิต EOEG ของ IVL ในสหรัฐ